MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.56
privind încetarea mandatului de Viceprimar al Municipiului Craiova al dnei.Cristina Mariana Calangiu, ca urmare a demisiei
  Consiliul Local al Municipiului Craiova, întrunit în şedinţa de îndată din data de 18.02.2015;

Având în vedere raportul nr.26922/2015 întocmit de Secretarul Municipiului Craiova prin care se propune încetarea mandatului de Viceprimar al Municipiului Craiova al dnei.Cristina Mariana Calangiu, ca urmare a demisiei;
 În conformitate cu prevederile art.57 din Legea nr.215/2001, republicată, privind administraţia publică locală coroborat cu art.2 din Legea nr.393/2004 privind Statutul aleşilor locali, modificată şi completată şi art.11 din Ordonanţa Guvernului nr.35/2002 privind aprobarea Regulamentului – cadru de organizare şi funcţionare a consiliilor locale;
     În temeiul art.36 alin.9, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;

H O T Ă R Ă Ş T E:
Art.1. Încetează mandatul de Viceprimar al Municipiului Craiova al dnei.Cristina Mariana Calangiu, ca urmare a demisiei şi se declară vacant locul deţinut de aceasta.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.5/2012 referitoare la desemnarea dnei.Cristina Mariana Calangiu în funcţia de Viceprimar al Municipiului Craiova.
Art.3. Primarul Municipiului Craiova prin aparatul de specialitate: Serviciul Administraţie Publică Locală va aduce la îndeplinire prevederile prezentei hotărâri.

